། གཏོར་མ་ཟ་གནོད་སྦྱིན། མི་གཙང་ཟ་འབྱུང་པོ། ཚིལ་ཟ་གཟའ། སྣབས་ཟ་ས་བདགརྣག་ཟ་ལྷ་མིན། ངར་སྣབས་ཟ་མིའམ་ཅི། ཞག་ཟ་མ་མོ། ཁྲག་འཐུང་མཁའ་འགྲོ་མ། བཙས་ཟ་མཁའ་ལྡིང་། གཅིན་འཐུང་སྲིང་མོ་བཞི། ལྷག་མ་ཟ་བ་སྲིན་མོ། དྲི་ཟ་བ་ལྟོ་འཕྱེ་དང་སྦྱར་ཞིང་གོ་རིམས་སྔ་མ་དང་མི་འདྲ་ཡང་དོན་ཕལ་ཆེར་འདྲའོ། །འདི་དག་གི་སྒྲས་ཟིན་གྱི་དོན་ལྟར་ཟ་རྒྱུ་ལ། ཟས་སུ་མདངས་ཟ་བ་ནི་མདངས་ནི་གཟི་མདངས། མངལ་ནི་ཤ་མ་ལྟ་བུ། ཁྲག་ནི་ཁྲག་སྣ། ཞག་ནི་ཤ་ཚིལ་བཙོས་པའི་ཞག ཤ་ནི་ཤ་རྗེན། ཚིལ་ནི་ཤ་ཚིལ། རྐང་མར་ནི་རུས་པའི་ནང་གི་རྐང་། བཙས་པ་ནི་སེམས་ཅན་བཙས་པའི་ཁྱད་པར་ཞིག་ལ་སྦྱར་དགོས་པ་ལྟར་སྣང་ཡང་། བུ་རམ་དང་ཤིང་ཀུན་སྦྱར་བ་ལ་ཡང་བཤད། ཚེ་སྲོག་འཕྲོག་པ་སྟེ་གཅོད་པ། སྐྱུགས་པ་ནི་ཁ་ནས་སྐྱུགས་པའི་ཟས་ཆུ། ཕྱི་ས་ནི་དྲི་ཆེན། གཅིན་ནི་དྲི་ཆུ། སྟོར་ཁུང་ནི་དགོན་གྲོང་གི་ཆུ་འབབ་པའི་ཁུང་བུ། ཁའི་མཆིལ་མ། སྣའི་སྣབས། ཁ་ལུད་ཀྱི་ངར་སྣབས། ཁ་ཟས་མི་གཙང་བ། གླུད་ཀྱི་གཏོར་མ། བོ་ཏི་ཙི་སོགས་ཀྱི་ཕྲེང་བ། ཙནྡན་སོགས་ཀྱི་དྲི། སྦྱར་བའི་སྤོས། མར་གྱི་སྦྱིན་སྲེགསྙིང་རླུང་སོགས་ཀྱིས་སེམས་འཁྲུགས་པ་དང་། མེ་ཏོག་སྣ་ཚོགས་དང་། ཤིང་ཏོག་གི་འབྲས་བུ་དང་། ལོ་ཏོག་སྣ་ཚོགས་སོ། །འདི་དག་གི་དོད་དུ་མི་འདྲ་བ་འགའ་ཞིག་བཤད་པ་ནི། མངལ་དང་སྲོག་འཕྲོག་པ་ཞེས་པ་ལ་མངར་གསུམ། སེམས་འཕྲོག་པ་ལ་རྒུན་ཆང་། སྐྱུགས་པ་ལ་སྨན་དང་སྦྲང་རྩི། ཕྱི་ས་ལ་ཙམ་པ། གཅིན་ལ་ཆང་། སྟོར་ཁུང་ནས་འབབ་པ་ལ་ཆུ་སྣ་སྣ་ཚོགས། མཆིལ་མ་ལ་སྦྲང་རྩི། སྣབས་ལ་བྱ་མོའི་སྒོ་ང་། ངར་སྣབས་ལ་བྱ་ཕོའི་སྒོ་ང་། མི་གཙང་བ་ལ་སྒོག་གཙོང་། གཏོར་མ་ལ་འཁུར་བ་རྣམས་བཤད་ཅིང་། མི་འདྲ་བ་གཞན་ཡང་ཡོད་ལ། ཕྲེང་བ་དང་དྲི་དང་བདུག་པ་དང་སྦྱིན་སྲེག་དང་མེ་ཏོག་དང་འབྲས་བུ་དང་ལོ་ཏོག་རྣམ་སྔར་དང་འདྲའོ། །དེ་དག་ནི་འདིར་རྣམ་གྲངས་ཤེས་པའི་ཆེད་ཙམ་དུ་བཀོད་དོ། །གསུམ་པ་ནི། གོང་དུ་བརྗོད་པའི་གདོན་དེ་དག་ཐམས་ཅད་ཀྱིས་བྱས་པའི་རིག་སྔགས་གཅད་དོ། །ཕུར་བུས་གདབ་པོ། གཅད་པ་དང་། ཕུར་བུས་གདབ་པ་ནི། ཤུ་རཱངྒ་བཛྲས། གདོན་དེ་དག་ཐམས་ཅད་ཀྱི་གཟུགས་དང་རིག་སྔགས་རྣམས་ལིངྒ་ལ་མཚོན་གྱིས་བཏབ་ནས་གཅད་ཅིང་། ལིངྒ་ལ་ཕུར་བུས་བཏབ་ནས་མནན་པ་བྱའོ་ཞེས་བཤད་ལ། དོན་དུ་དེ་དག་གི་རིག་སྔགས་ཀྱི་ནུས་པས་རང་ལ་མི་ཚུགས་པར་མཛད་པ་ལ་དེ་གཅད་པ་དང་། རིག་སྔགས་ཀྱིས་བྱ་བ་སྒྲུབ་མི་ནུས་ཤིང་གཡོ་འགུལ་མེད་པར་མཛད་པ་ལ་ཕུར་བུས་གདབ་པར་བཞག་ཀྱང་ཆོག་སྙམ་མོ། །ལོཙྪ་བློ་ལྡན་ཤེས་རབ་ཀྱི་འགྱུར་ལས། རིག་སྔགས་རིག་པའི་རལ་གྲིས་གཅད་དོ། །རྡོ་རྗེའི་ཕུར་བུས་གདབ་པོ་ཞེས་ཀྱང་འབྱུང་ངོ་། །གཅད་དོ་ཞེས་གས་འཕུས་མཛད་པ་ནི་གཅད་པར་བྱ་བའི་དོན་ཡིན་གྱི། བཅད་ཟིན་པའི་དོན་མིན་པའོ། །ཀུན་ཏུ་རྒྱུ་ནི་ཕྱི་རོལ་པའི་རྣལ་འབྱོར་བ་དང་དེའི་རིགས་ཞིག་སྟེ། མདོ་སྡེ་སོགས་ལས་ཤེས་སོ། །མཁའ་འགྲོ་དང་མཁའ་འགྲོ་མ་ནི་ཨུ་རྒྱན་ཡུལ་ན་མང་ཞིང་རིག་སྔགས་གྲུབ་པ་སྟེ་ཕྱི་ནང་གི་མཁའ་འགྲོ་ཕོ་མོ་གཉིས་སོ། །སྔར་བཤད་པའི་ཚངས་པ་དང་། ལྷ་དབང་ཕྱུག་ཆེན་པོ་དང་། སྲེད་མེད་ཀྱི་བུ་དང་། ནམ་མཁའ་ལྡིང་གི་རྒྱལ་པོ་འཁོར་དང་ལྷན་ཅིག་པ་དང་། སྔར་གྱི་ལེགས་ལྡན་ནག་པོ་ཆེན་པོ་དང་། ཚངས་མ་དང་། དཔའ་མོ་དང་། ཁྱབ་འཇུག་མ་དང་། ཕག་མོ་དང་། གཞོན་ནུ་མ་སོགས་མ་མོ་རྣམས་དང་། མི་མགོའི་ཐོད་པའི་ཕྲེང་བས་བརྒྱན་པ་དང་། རྒྱལ་བར་བྱེད་པ་དང་། སྦྲང་རྩིར་བྱེད་པ་དང་། དོན་ཀུན་གྲུབ་པ་སྟེ་མིང་པོ་གསུམ་དང་། དགའ་བ་མོ་དང་། གསོད་པ་མོ་དང་། གྲུབ་པ་མོ་དང་། ཞིབ་མོ་སྟེ་སྲིང་མོ་བཞི་སྟེ་མི་འདྲ་བ་ཞིག་ཀྱང་བཤད། དབང་ཕྱུག་གི་འཁོར་བྷྲིང་གི་རི་ཏི་དང་། དགའ་བྱེད་དབང་ཕྱུག་དང་། དེའི་བུ་ཚོགས་ཀྱི་བདག་པོ་འཁོར་དང་ལྷན་ཅིག་པ་སྟེ་འདི་དག་ནི་ལྷ་ཆེན་ཡིན་ནོ། །དགེ་སྦྱོང་གཅེར་བུ་ནི་ཕྱི་རོལ་པའི་དགེ་སྦྱོང་གོས་མེད་པར་རྒྱུ་བ་སྟེ་གཅེར་བུ་པའོ། །དགེ་སྦྱོང་མགོ་རེག་ནི་སྐྲ་རིང་པོར་བཞག་པའི་དགེ་སྦྱོང་ཞིག་ལ་བཤད་པ་དང་། རལ་པ་སྐྲ་བྲག་པའི་དགེ་སྦྱོང་ལ་བཤད་པ་གཉིས་སོ། །དགྲ་བཅོམ་པ་དང་། འདོད་པའི་འདོད་ཆགས་དང་བྲལ་བའི་ཕྱིར་མི་འོང་བ་དང་། འཇིག་རྟེན་དབང་ཕྱུག་སྤྱན་རས་གཟིགས་དང་། ལག་ན་རྡོ་རྗེ་ནི་ཕྱག་ན་རྡོ་རྗེ་སྟེ་རྒྱུད་ཀྱི་སྐོར་ན་འདི་གཉིས་ཀྱི་དབང་དུ་མཛད་པའི་ལས་ཚོགས་མང་པོ་འབྱུང་བའི་ནང་ཚན་དྲག་པོའི་རིག་སྔགས་ལ་དགོངས་པ་གསལ་ལ། དེ་ཡང་འདི་རྣམས་ཀྱི་སྒོ་ནས་རང་གཞན་ལ་གནོད་པའི་རིག་སྔགས་ཀྱི་ནུས་པ་ཡང་གཅོད་ནུས་ན་གཞན་ལྟ་ཅི་སྨོས་ཞེས་གཟུངས་འདིའི་ཆེ་བ་བརྗོད་པའོ། །ཁ་ཅིག་དེ་གཉིས་སྤྱན་རས་གཟིགས་དང་ཕྱག་རྡོར་དངོས་མིན་ཏེ། རྗེའི་ཞལ་ནས། གང་གི་སྒོ་ནས་མི་བསྲུན་སྐྱེ་བོ་ཡིས། །ཞེས་སོགས་གསུངས་ཞེས་ལུང་འདྲེན་པར་ནང་ཡང་མ་ངེས་ཏེ། དེ་ལྟར་ཡིན་ན་དགྲ་བཅོམ་པ་དང་ཕྱིར་མི་འོང་བ་ཡང་དེ་གཉིས་དངོས་མ་ཡིན་པར་ཐལ་བའི་ཕྱིར་ཏེ། དེ་དག་མི་བསྲུན་པའི་སྐྱེ་བོ་མ་ཡིན་པའི་ཕྱིར་རོ། །འདོད་ན་དེ་གཉིས་དངོས་མིན་པར་བཤད་པ་དང་འགལ་ལོ། །དེས་ན་མི་བསྲུན་སྐྱ་བོ་ནི་ལྷ་དེ་དག་གི་སྔགས་སྦྱོར་ལ་བརྟེན་ནས་རང་གཞན་ལ་གནོད་པའི་སྦྱོར་བ་བྱེད་པ་ལ་དགོངས་ཀྱི། སྔགས་ཀྱི་ལྷ་དེ་དག་མི་བསྲུན་བ་ཡིན་མི་དགོས་ཏེ། དགོས་ན། གསང་བདེ་འཇིགས་གསུམ་ལ་སོགས་ཀྱི་རྒྱུད་ནས་ཕ་རོལ་ལ་དྲག་པོའི་ལས་སྦྱོར་མང་དུ་གསུངས་པས་ཡི་དམ་གྱི་ལྷ་དེ་རྣམས་ཀྱང་མི་བསྲུན་པ་ཉིད་དུ་ཐལ་བར་འགྱུར་རོ། །སྤྱིར་ཕོ་ཉ་ནི། བང་ཚན་དང་། བྲན་ནི་གཡོག་འཁོར་ཡིན་པར་བཤད་ཅིང་། རྣམ་གྲངས་མང་ལ། འདིར་རྒྱ་འགྲེལ་ལས་ཕོ་ཉ་ཕྱོགས་སྐྱོང་ལ་བཤད་ཅིང་། ཁ་ཅིག་ཕོ་ཉ་པདྨ་འཛིན། ཀུན་ཏུ་སྣང་བ། རྡོ་རྗེ་སྡེ་དཔོན། བྲན་དགའ་བའི་དཔལ། འབར་བའི་གཟི་བརྗིད། རྡོ་རྗེ་དགའ་བྱེད་རྣམས་ལ་བཤད། དེ་དག་ལ་ཕོ་མོ་གཉིས་སུ་དབྱེའོ། །ལྷ་མིའི་དྲང་སྲོང་གི་ཚོགས་དང་། ལྷའི་ཚོགས་དང་། མི་འཕྲོད་པ་ཟ་བ་ནི་ཟས་མི་མཐུན་པ་སྣ་ཚོགས་ཟ་བའི་བདག་པོ་སྟེ། དེ་རྣམས་ཀྱིས་བྱས་པའི་རིག་སྔགས་གཅད་དོ། །ཕུར་བུས་གདབ་པོ་ཞེས་པའོ། །འདི་དག་གི་སྐོར་ལ་བཤད་ཚུལ་མི་འདྲ་བ་འགའ་རེ་སྣང་ངོ་། །གསུམ་པ་ལ་གཉིས། སྙིང་པོ་དང་། ཐམས་ཅད་འཇོམས་པའི་སྔགས་སོ། །དང་པོ་ནི། ཤུ་རཱངྒ་བཛྲ་གྱིས་སྐབས་འདིར་གདུགས་དཀར་ཞལ་ལྔ་ཕྱག་བརྒྱད་མ་བསྒོམ་པར་བཤད་ཅིང་། བཅོམ་ལྡན་འདས་མ་དེ་བཞིན་གཤེགས་པའི་ཞེས་པ་ནས། ཕྱག་འཚལ་ལོ་ཞེས་པའི་བར་དང་། སྲུང་དུ་གསོལ་ཞེས་པའི་བར་ནི་སྔར་ལྟར་རོ། །སྔགས་ཀྱི་དོན་ནི། ཨོཾ་ནི་འགོ་འདྲེན། ཨ་སི་ཏ་ནས་ཏ་པ་ཏྲེའི་བར་ལ་དོན་ཅུང་ཟད་མི་འདྲ་བ་གསུམ་སྟེ། མི་ཐུབ་པའི་ཉི་མའི་འོདཟེར་འཕྲོ་བའི་གདུགས་དཀར་པོ་ཅན་ཞེས་དང་། ཤིན་ཏུ་ཚ་བའི་མེ་དང་ཉི་མའི་འོད་ཟེར་འཕྲོ་ཞིང་རྒྱས་པའི་ཆེད་དུ་སྐྱོབ་པ་དཀར་པོ་ཅན་ཞེས་དང་། ཉི་མའི་འོད་ཀྱིས་ཁ་ཕྱེ་བའི་གདུགས་དཀར་པོ་ཅན་ཞེས་པ་གསུམ་འབྱུང་ཞིང་། ཁོ་བོ་ལྟར་ན། ཨ་སི་ཏ་ནི་ཤིན་ཏུ་ཚ་བ། ཨ་ན་ལེ་ནི་མེ། ཨརྐ་ནི་ཉི་མ། པྲ་བྷཱ་ནི་འོད། སྥུ་ཊ་ནི་འཕྲོ་བ། བི་ཀ་ནི་རྒྱས་པ། སི་ཏ་ནི་དཀར་པོ། ཏ་པ་ཏྲེ་ནི་གདུགས་སོ། །ཞེས་བྱའོ། །ཨོཾ་ནི་དཔལ། ཛྭ་ལ་ཛྭ་ལ་ནི་འབར་བར་གྱིས་ཤིག་གཉིས། ཁཱ་ད་ཁཱ་ད་ནི་ཟོ་ཟོ། ཧ་ན་ཧ་ན་བསྣུན་བསྣུན། ད་ཧ་ད་ཧ་སྲེགས་སྲེགས། ད་ར་ནི་འཇོམས་ཤིག བི་ད་ར་ནི་རབ་ཏུ་བཤིག་པའམ་རྣམ་པར་འཇོམས་ཤིག་པའོ། །ཁ་ཅིག་དྷ་ར་དྷ་ར། བིདྷ་ར་བིདྷ་ར་ཞེས་བྱས་ནས་ཟུངས་དང་རབ་ཏུ་ཟུངས་ཤིག་ལ་བསྒྱུར་ཀྱང་སྔ་མ་ལེགས་སོ། །ཚིནྡ་ནི་ཆོད་ཅིག བིནྡ་ནི་ཕུག་ཅིག་ཅེས་པའོ། །ཧཱུཾ་ཧཱུཾ་ནི་བསྐུལ་བ། ཕཊ་ཕཊ་ནི་གསལ་བ། སྭཱཧཱ་ནི་གཞི་ཚུགས་པའོ། །དེ་དག་དོན་དང་སྦྱར་ན། ཛྭ་ལ་ནི་རྡོ་རྗེ་འབར་བ། ཁཱ་ད་ནི་རལ་གྲིས་གཅོད་ཅིང་ཟ་བ། ཧ་ན་ནི་གཏུན་ཤིང་གིས་བསྣུན་པ། ད་ར་ནི་འཁོར་ལོ་འཆང་བའམ་དེས་འཇོམས་པ། བི་ད་ར་ནི་ལྕགས་ཀྱུས་འཛིན་པའམ་འཇོམས་པ། ཙྪིནྡ་ནི་དགྲ་སྟས་གཅོད་པ། བིནྡ་ནི་མདུང་གིས་ཕུག་པའོ་ཞེས་བཤད་དེ། དེ་དག་ནི་སྙིང་པོའོ། །གཉིས་པ་ནི། ཧེ་ཧེ་ཕཊ་ནི་ཀྱེ་ཀྱེ། ཧོ་ཧོ་ཕཊ་ནི་མཉེས་པར་བྱེད་པ་གཉིས། ཨ་མོ་གྷ་ཡ་ནི་དོན་ཡོད་པ། ཨ་པྲ་ཏི་ཧ་ཏཱ་ཡ་ནི་ཐོགས་པ་མེད་པ་སྟེ་ཨ་ནི་མེད་པ། པྲ་ཏི་ཧ་ཏ་ནི་ཐོགས་པའོ། །ཁ་ཅིག་སོ་སོར་འབྲང་བ་ཞེས་བསྒྱུར་བ་ནི་དོན་མིན་ནོ། །བ་ར་དཱ་ཡ་ནི་མཆོག་ཏུ་སྦྱིན་མའམ་སྩོལ་མ། ཁ་ཅིག་དྷ་ར་ཞེས་བྱས་ནས་འཛིན་པར་བསྒྱུར་ཡང་སྔ་མ་བདེའོ། །པ་ར་པྲ་དཱ་ཡ་ནི་མཆོག་རབ་ཏུ་སྦྱིན་མ་སྟེ་བར་ནི་མཆོག པྲ་ཏི་ནི་རབ། དཱ་ཡ་ནི་སྦྱིན་མའོ། །ཁ་ཅིག་དྷ་རར་བྱས་ནས་འཛིན་པར་བསྒྱུར་ཡང་མི་བདེ། པྲ་ཏྱ་དྒིར་ཏཱ་ནི་ཕྱིར་ཟློག་པ། ཨ་སུ་ར་ནི་ལྷ་མ་ཡིན་ནམ་ཆང་མེད་དེ། དེ་ཡང་སུ་ར་ནི་ཆང་། ཨ་ནི་དགག་ཚིག་ཏུ་བྱས་ནས་ཆང་མེད་དེ་ལྷ་མ་ཡིན་དུ་བསྒྱུར་རོ། །བི་དྲྭཱ་བ་ཎ་ནི་རྣམ་པར་འཚེ་བ་སྟེ། བི་ནི་རྣམ་པར། དྲཱ་བ་ཎ་ནི་འཚེ་བ། ཀ་རཱ་ནི་བྱེད་པའོ། །བ་ར་བི་དྲྭཱ་བ་ཎ་སོགས་ནི་གཞན་གྱིས་རྣམ་པར་འཚེ་བར་བྱེད་པ་སྟེ། བ་ར་ནི་གཞན། བི་དྲཱ་པ་ཎ་སོགས་སྔར་ལྟར་རོ། །ཡ་རྣམས་ནི་རྣམ་དབྱེ་བཞི་པ་སྟེ་ལ་ཞེས་པའི་དོན་ཤུ་རཱངྒ་བཛྲ་གྱིས། ཧེ་ཧེ་ནས་འདིའི་བར་གྱི་རྣམ་པར་བསྒྱིངས་མ་ནས་ཟླ་བ་རྡོ་རྗེ་འཛིན་གྱི་བར་གྱི་ལྷ་མོ་རྣམས་གཙོ་མོའི་དབུ་ནས་མིག་གཡོན་པར་བསྒོམ་པ་དང་། ཤར་སོགས་ལ་ཨིནྡྲ་ཡེ་ཕཊ་སོགས་ཀྱིས་དབང་པོ་ལ་སོགས་པའི་ཕྱོགས་སྐྱོང་བརྒྱད་དང་། གཤིན་རྗེ་མ་བཞི་དང་། ཞིང་སྐྱོང་བསྐོར་བཤད་དོ། །དེ་ནས། སརྦ་དེ་བེ་བྷྱཿཕཊ། ལྷ་ཐམས་ཅད་ལ་ཞེས་པ་སྟེ། སརྦ་ནི་ཐམས་ཅད། དེ་བེ་ནི་ལྷ། བྷྱཿནི་ལ་སྟེ་ཆེད་དུ་ཞེས་པ་རྣམ་དབྱེ་བཞི་པ་ཡིན་ཏེ། ཀུན་རིག་ཆ་གསུམ་གྱི་ཊཱིཀར། པྲི་ཐི་ཝི་བྷྱཿནི་འོག་གི་ས་ལྷའི་ཆེད་དུ། ཨ་སུ་ར་བྷྱཿནི་ལྷ་མ་ཡིན་གྱི་ཆེད་དུ། ནཱ་གེ་བྷྱཿནི་ཀླུའི་ཆེད་དུ་ཞེས་པའོ་ཞེས་འབྱུང་བ་བཞིན་ནོ། །དེ་བཞིན་དུ་ནཱ་གེ་ཀླུ། རཀྵ་སེ་སྲིན་པོ། བྷཱུ་ཏེ་འབྱུང་པོ། པྲེ་ཏེ་ཡི་དྭགས། བི་ཤཱ་ཙེ་ཤ་ཟ། ཀུཥྨནྡེ་གྲུལ་བུམ། པཱུ་ཏ་ནི་སྲུལ་པོ། ཀ་ཊ་ནེ་པཱུ་ཏ་ནི་ལུས་སྲུལ་པོ། སྐནྡྷེ་སྐེམ་བྱེད། ཨུནྨཱ་དེ་སྨྱོ་བྱེད། ཙྪཱ་ཡེ་གྲིབ་གནོན། ཨ་པ་སྨཱ་རེ་བརྗེད་བྱེད། ཨོསྟཱ་ར་གེ་གནོན་པོ། ཌཱ་ཀི་ནི་མཁའ་འགྲོ །རེ་བ་ཏི་ནམ་གྲུ། ཡ་མ་ཡེ་གཤིན་རྗེ། ཤ་ཀུ་ནི་བྱ། མཱ་ཏྲི་ནནྡི་ཀེའམ། མཱ་ཏྲི་ག་ཎ་ནི་མ་མོའི་ཚོགས་ཏེ། མ་ཏྲི་མ་མོ། ག་ཎ་ཚོགས་སོ། །ཀམྦུ་ཀེ་མ་ནི་ཀུན་ཏུ་འགོ་བའམ་གྲེ་བ། ཨ་བ་ལཾ་བྷ་ཀེ་ནི་རེ་ལྡེ་འདོན་པ། ཀ་ཊ་ཊ་ནི་ཚེར་མ་འདོར་བའམ་འདོན་པ། གནྡྷ་རྦེ་ནི་དྲི་ཟ་མོ། ཨ་སུ་ར་ལྷ་མིན། ཀིནྣ་རེ་མིའམ་ཅི། ག་རུ་ཌེ་མཁའ་ལྡིང་། མ་ཧོ་ར་གེ་ལྟོ་འཕྱེ་ཆེན་པོ་སྟེ། དེའི་མ་ཧཱ་ཆེན་པོ། ཨུར་ལྟོ་བ། གེ་འཕྱེ་བ་སྟེ། མ་ཧོ་ན་ཧཱིའི་སྲོག་གི་ཨཱ་ཨུ་ལ་ཨོར་སོང་བའོ། །ཡཀྵ་གནོད་སྦྱིན། དུར་ལཾ་གི་ཏེ་སྒོམ་ཉེས་སམ་སྲིན་པོ། དུཥྤྲ་ཏེ་ལྟ་ཉེས་སམ་ཡི་དྭགས། ཛྭ་རེ་རིམས། བྷ་ཡེ་འཇིགས་པ། ཨུ་པ་དྲ་བེ་ཉེ་བར་འཚེ་བ་སྟེ་ཨུ་པ་ཉེ་བར། དྲ་བེ་འཚེ་བའོ། །ཨུ་པ་སརྒེ་ཉེ་བར་བསྒྱུར་བ་སྟེ། སྔ་མ་ལ་སྲུལ་པོ་དང་། འདི་ལ་ལུས་སྲུལ་པོར་བསྒྱུར་བའང་སྣང་སྟེ་བརྟགཀྲྀཏྱ་ཀརྨ་ཎི་བྱེད་ཀྱི་ལས། ཀ་ཁོ་རྡེ་བྱ་བ། ཀི་ར་ཎ་གཡང་བྱེད་པ། བཻ་ཏཱ་ཊ་རོ་ལངས་མའམ་རོ་ལངས་ཀྱི་རྩོད་པ། ཙཙྪེ་པྲ་ཤ་ཀ་སེམས་བསྒྱུར་བ། དུཥྩ་རྡི་ཏེ་སྐྱུགས་ཉེས། དུརྦྷུཀྟེ་བཟའ་ཉེས། ཏིརྠི་ཀེ་མུ་སྟེགས་བྱེད། ཤྲ་མ་ཎེ་དགེ་སྦྱོང་། པཱ་ཏ་ཀེ་མགོ་རེག་དང་ལྟུང་བྱེད་དུ་བསྒྱུར་བ་གཉིས། བིདྱཱ་དྷ་རེ་རིག་འཛིན་མ། ཛ་ཡ་ཀ་ར་རྒྱལ་བར་བྱེད་པ། མ་དྷུ་ཀ་ར་སྦྲང་རྩིར་བྱེད་པ། སརྦ་ཨརྠ་སཱ་དྷ་ཀེ་བྷྱོ་ནི་དོན་ཀུན་གྲུབ་པར་བྱེད་པ་རྣམས་ཏེ། སརྦ་ནི་ཀུན། ཨརྠ་ནི་དོན། སཱ་དྷ་ཀེ་བྷྱོ་ནི་གྲུབ་པར་བྱེད་པ་རྣམས་སོ། །བིདྱཱ་རིག་སྔགས། ཙརྱ་སྤྱོད་པ། ཙ་ཏུརྦྷྱོ་བྷ་གི་ནི་སྲིང་མོ་བཞི་སྟེ་ཙ་ཏུར་བཞི། བྷྱོ་བྷ་གི་ནི་སྲིང་མོ། བཛྲ་ཀུ་མ་རི་རྡོ་རྗེ་གཞོན་ནུ་མ། བཛྲ་ཀཱུ་ལནྡྷ་རི་རྡོ་རྗེ་རིག་འཛིན་མ་སྟེ། ཀུ་མ་རི་གཞོན་ནུ། ཀཱུ་ལ་རིགདྷ་རི་འཛིན་པའོ། །བིདྱཱ་ཙརྱེ་རིག་པ་སྤྱོད་པ། མ་ཧཱ་པྲ་ཏྱངྒི་རེ་ཕྱིར་ཟློག་པ་ཆེན་མོ། །འདི་ཡན་བྷྱཿཕཊ་སྦྱར་བ་ཞེ་དྲུག་གོ །བཛྲ་ཤ་ཀ་ལཱ་ཡ་རྡོ་རྗེ་ལུ་གུ་རྒྱུད། པྲ་ཏྱངྒི་ར་རཱ་ཛ་ཡ་ནི་ཕྱིར་ཟློག་པའི་རྒྱལ་པོ། མ་ཧཱ་ཀཱ་ལཱ་ལ་མ་ཏྲི་ག་ཎ་ན་མཿཀྲྀ་ཏཱ་ཡ་ནི་ནག་པོ་ཆེན་པོ་མ་མོའི་ཚོགས་ཀྱིས་ཕྱག་བྱས་པ་སྟེ། མ་ཧཱ་ཀཱ་ལཱ་ནག་པོ་ཆེན། མ་ཏྲི་ག་ཎ་མ་མོའི་ཚོགས། ན་མཿཀྲྀ་ཏ་ནི་ཕྱག་བྱས་པ། ཡ་ནི་ལ་སྟེ་རྣམ་དབྱེ་བཞི་པའོ། །དེ་ནས་པྲཧྨ་ཎཱི་ཚངས་མ། བིཥྟུ་བི་ཡེ་ཁྱབ་འཇུག་མ། མ་ཧེ་ཤྭ་རེ་ཡེ་དབང་ཕྱུག་ཆེན་མོ་སྟེ། ཨུ་མ་ལ་གོ་དགོས་ཤིང་། ཨི་ཤྭ་རེ་དབང་ཕྱུག་གི་མིང་ཡིན་ལ། མ་ཧའི་སྲོག་གི་ཨཱ་དང་ཨི་ལས་ཨེར་སོང་ནས་མཚམས་སྦྱར་བས་མ་ཧེའོ། །རུ་ཏྲི་ཡེ་དྲག་མོ